《晓步吴江折得城根人家墙外桃花有作》
清代·姚燮

烟气晓薄藏难深，向人含笑春不禁。动宜含笑静宜怨，花里春人与肠断。

平川平见初莺飞，初日初照城草肥。竹帘风妥拒山黛，柴门露滑横藓衣。

春人梦春晨未醒，恐有春魂贴春影。魂边陌路杨柳稀，眠底楼台水天迥。

黄毛乳鸭浮过河，春人出帘花在波。花低缭梦愁难唤，人病伤春弱奈何。

出门春残客心苦，不梦晴云梦凉雨。莫嫌折作疏鬓簪，怜惜春人同此心。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。